Predkladacia správa

Vláda Slovenskej republiky svojim uznesením č. 1389 z 18. decembra 2002 schválila návrh na zvolenie zástupcov štátu do funkcie členov Správnej rady Všeobecnej zdravotnej poisťovne a zástupcu štátu do funkcie člena Dozornej rady Všeobecnej zdravotnej poisťovne.

	Podľa § 41 ods. 9 zákona Národnej rady Slovenskej republiky č.273/1994 Z.z. v znení neskorších predpisov „člen samosprávneho orgánu môže vykonávať rovnakú funkciu najviac v dvoch po sebe nasledujúcich funkčných obdobiach; člen správnej rady nemôže byť v nasledujúcom funkčnom období členom dozornej rady“.

	Keďže Národná rada Slovenskej republiky uznesením č. 123 z 12. decembra 2002 zvolila medzi zástupcami štátu do funkcie členov Správnej rady Všeobecnej zdravotnej poisťovne Jána Králika, tento nemôže byť navrhovaný v nasledujúcom funkčnom období do Dozornej rady  Všeobecnej zdravotnej poisťovne. Z uvedeného dôvodu je predkladaný návrh na zmenu prijatého uznesenia vlády Slovenskej republiky č. 1389 z 18. decembra 2002.